মেয়রের বিবৃতি দাবি করে অধিবেশন কক্ষে বিক্ষোভ শুরু করেন বিরোধীরা। নকল টাকা উড়িয়ে প্রতিবাদ দেখান কংগ্রেস কাউন্সিলর প্রকাশ উপাধ্যায়। এর পরেই শুরু হয়ে যায় অশান্তি। অভিযোগ, অধিবেশন কক্ষেই বিরোধীদের দিকে মারমুখী হয়ে ওঠেন তৃণমূল কাউন্সিলররা। তৃণমূল কাউন্সিলর পবিত্র বিশ্বাস ও আনোয়ার হোসেনের বিরুদ্ধে প্রকাশ উপাধ্যায়কে ধাক্কা মারার অভিযোগ উঠেছে। বাম কাউন্সিলর রীতা চৌধুরীকেও নিগ্রহ করা হয় বলে অভিযোগ। এর পরে মেয়রের ঘরের সামনে বিক্ষোভে বসেন বিরোধীরা। সেখানেও দুপক্ষে ধাক্কাধাক্কি হয়। চেয়ারপার্সন মালা রায়ের ঘরের সামনেও বিক্ষোভে বসেন বিরোধী কাউন্সিলররা।